Diari Oficial de la Generalitat Valenciana


Sumari del DOGV 8350, del 30-07-2018 (2018/7506)

Extracte de la Resolució de 23 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es publica l'ampliació de crèdit disponible per a la concessió de subvencions per al finançament de plans de formació per al personal de l'Administració local de la Comunitat Valenciana per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7506


Data del document
:   23-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

Extracte de la Resolució de 23 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es publica l'ampliació de crèdit disponible per a la concessió de subvencions per al finançament de plans de formació per al personal de l'Administració local de la Comunitat Valenciana per a l'exercici 2018. [2018/7506]  
  
BDNS (identif.): 405033.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de l'ampliació de crèdit de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans/index  
  
Amb data 25 de juny de 2018 es va publicar en el Diari Oficial de la Generalitat Valenciana, la Resolució de 20 de juny de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen per a l'exercici 2018 subvencions destinades al finançament de plans de formació per al personal de l'Administració Local de la Comunitat Valenciana en el marc de l'Acord de Formació per a l'ocupació de les Administracions Públiques (AFEDAP).  
Una vegada aprovada la modificació pressupostària en el programa pressupostari 121.30 Formació i Estudis, capítol IV, línia S-7380000 de la Direcció General de Funció Pública, de la Conselleria de Justícia, Administració Pública, Reformes Democràtiques i Llibertats Públiques, per l'import que serà transferit nominalment per l'Institut Nacional d'Administració Pública a la Comunitat Valenciana per a finançar els plans de formació presentats per les entitats locals del seu àmbit territorial, i que ascendeix a la quantitat de 1.094,00 milers d'euros, segons consta en l'acord de modificació de les quantitats aprovades per la Comissió General de Formació per a l'ocupació de les Administracions Públiques en la sessió de 9 de març de 2018, per a la Gestió de Fons de Formació en 2018, es fa necessari procedir a l'ampliació de la quantia prevista en la Resolució de 20 de juny de 2018, en la quantitat de 192.000 euros.  
  
València, 23 de juliol de 2018.- La consellera de Justicia, Administració Pública, Reformes Democràtiques i Llibertats Públiques: Gabriela Bravo Sanestanislao.